Source: http://www.bardejov.sk/mestsky-urad/ochrana-osobnych-udajov-gdpr
Timestamp: 2020-07-15 17:50:18+00:00
Document Index: 16202104

Matched Legal Cases: ['čl. 8', '§ 15', 'čl. 15', '§ 21', 'čl. 8', '§ 15']

Prečítané: 3904x
Mesto Bardejov poskytuje nasledovné informácie týkajúce sa spracúvania osobných údajov v súlade s nariadením európskeho parlamentu a rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR“) a so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“):
1. Identifikačné údaje a kontaktné údaje:
IČO: 00 321 842
Zast.: MUDr. Boris Hanuščak – primátor mesta
Kontaktné údaje: info@bardejov.sk, tel.:+421 54/48 62 122
E-mail: zodpovedna.osoba@bardejov.sk
Tel.: 054/4862 113
alebo osobne na MsÚ Bardejov, Radničné námestie 16, Bardejov
Osobné údaje - akékoľvek údaje alebo informácie tykajúce sa identifikovanej alebo identifikovateľnej fyzickej osoby; identifikovateľná fyzická osoba je osoba, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, identifikačné číslo, lokalizačné údaje, online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú, fyziologickú, genetickú, mentálnu, ekonomickú, kultúrnu alebo sociálnu identitu.
Príjemca - fyzická osoba alebo právnická osoba, orgán verejnej moci, agentúra alebo iný subjekt, ktorému sa osobné údaje poskytujú alebo sprístupňujú, vrátane sprostredkovateľa.
Účely spracúvania osobných údajov v pôsobnosti mesta Bardejov vyplývajú predovšetkým z úloh, ktoré mu boli vymedzené osobitnými predpismi.
Spracúvanie osobných údajov je v podmienkach mesta Bardejov vo všeobecnosti vykonávané predovšetkým na:
splnenie úloh realizovaných vo verejnom záujme a pri výkone verejnej moci v rámci originálnych kompetencií (napr. dane) alebo preneseného výkonu štátnej správy,
účely oprávnených záujmov mesta Bardejov alebo tretej strany v súlade s GDPR a zákonom o ochrane osobných údajov, ktorý však nesúvisí a nie je vykonávaný v rámci originálnych kompetencií alebo preneseného výkonu štátnej správy,
Jednotlivé úlohy, pri ktorých dochádza k spracúvaniu osobných údajov, sú rozpracované v Štatúte mesta Bardejov. Náležitosti týkajúce sa spracúvania osobných údajov (účely spracúvania, právny základ kategórie dotknutých osobných údajov a príjemcovia) sú bližšie popísané v prílohe – v „Záznamoch o spracovateľských činnostiach“.
Osobné údaje sú získavané priamo od dotknutých osôb alebo od iných osôb a orgánov v súlade s GDPR, zákonom o ochrane osobných údajov a osobitnými predpismi v rozsahu nevyhnutnom podľa týchto predpisov na dosiahnutie účelu spracúvania.
Osobné údaje nie sú spracúvané za iným účelom, ako za účelom, na ktorý boli pôvodne získané, ak tak neustanoví osobitný predpis, podľa ktorého mesto Bardejov postupuje alebo ak dotknutá osoba na to neudelí dobrovoľný súhlas.
Povinnosť poskytnutia osobných údajov mestu Bardejov
Dotknutá osoba je povinná poskytnúť svoje osobné údaje, ak ide o spracúvanie osobných údajov, ktoré vyplýva z osobitných predpisov (plnenie zákonných povinností), a je to potrebné na plnenie úloh mesta Bardejov realizovaných vo verejnom záujme alebo ak sa spracúvanie vykonáva v súvislosti s výkonom verejnej moci v rámci originálnych kompetencií alebo preneseného výkonu štátnej správy podľa osobitných predpisov. Obdobne sa postupuje aj v prípade uzatvárania zmluvného vzťahu s dotknutou osobou. V prípade neposkytnutia osobných údajov by nemohlo dôjsť k splneniu zákonným povinnostiam alebo uzatvoreniu zmluvného vzťahu.
Súhlas dotknutej osoby sa v podmienkach mesta Bardejov získava len vtedy, ak sa neuplatňuje iný právny dôvod na spracúvanie osobných údajov bez súhlasu. Poskytnutie osobných údajov a udelenie súhlasu je v takomto prípade dobrovoľné. Ak sa osobné údaje spracúvajú na základe súhlasu, dotknutá osoba má právo kedykoľvek svoj súhlas so spracúvaním osobných údajov odvolať. Odvolanie súhlasu nemá vplyv na zákonnosť spracúvania osobných údajov založeného na súhlase udelenom pred jeho odvolaním.
Osobné údaje sú poskytované výlučne v rámci plnenia povinností vyplývajúcich z platných právnych predpisov Slovenskej republiky (napr. súdy, orgány činné v trestnom konaní, iné orgány verejnej moci ...) alebo nariadení EÚ, ktoré sú priamo vykonateľné a uplatniteľné aj v Slovenskej republike alebo sprostredkovateľom v rámci zmluvných vzťahov v súlade s GDPR a zákonom o ochrane osobných údajov.
Mesto Bardejov neuskutočňuje prenos osobných údajov príjemcom do tretích krajín alebo medzinárodným organizáciám, nevyplýva mu to z osobitných predpisov a ani takýto prenos nezamýšľa vykonávať.
Mesto Bardejov nevykonáva ani spracúvanie osobných údajov založené na automatizovanom individuálnom rozhodovaní, nevykonáva profilovanie ani neposkytuje služby informačnej spoločnosti podľa čl. 8 ods. 1 GDPR a § 15 ods. 1 zákona o ochrane osobných údajov.
Mesto Bardejov spracúva osobné údaje po dobu trvania účelu a uchováva po dobu vymedzenú v registratúrnom pláne v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. Po uplynutí tejto doby sa osobné údaje likvidujú podľa registratúrneho poriadku v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. Záznamy z kamerového systému sa likvidujú najneskôr v lehote 15 dní odo dňa ich vyhotovenia. Registratúrny poriadok spolu s registratúrnym plánom je dostupný na webovom sídle prevádzkovateľa (https://www.bardejov.sk/images/Registraturny_poriadok_MsU_v_Bardejove.pdf)
5. Ochrana práv dotknutých osôb:
V súlade s čl. 15 až 22 GDPR a § 21 až 28 zákona o ochrane osobných údajov sa vo všeobecnosti uplatňujú nasledovné práva dotknutých osôb:
Dotknutá osoba má právo vyžiadať si potvrdenie od mesta Bardejov, ako prevádzkovateľa o tom, či sa spracúvajú jej osobné údaje. Rovnako má dotknutá osoba právo požiadať o prístup k osobným údajom, ktoré sa o nej spracúvajú, vrátane nasledovných informácií:
informáciu, či sa v podmienkach mesta Bardejov vykonáva automatizované individuálne rozhodovanie alebo profilovanie.
Právo na výmaz, ak sa osobné údaje získavali v súvislosti s ponukou služieb informačnej spoločnosti podľa čl. 8 ods. 1 GDPR alebo § 15 ods. 1 zákona o ochrane osobných údajov sa v podmienkach mesta Bardejov neuplatňuje; služby informačnej spoločnosti mesto Bardejov neposkytuje.
mesto Bardejov už nepotrebuje osobné údaje na dosiahnutie účelu spracúvania, ale potrebuje ich dotknutá osoba na uplatnenie právneho nároku,
namieta spracúvanie osobných údajov za účelom plnenia úloh vo verejnom záujme alebo pri výkone verejnej moci v rámci originálnych kompetencií alebo preneseného výkonu štátnej správy zverenej Mestu Bardejov, ako prevádzkovateľovi a na oprávnené záujmy, a to až do overenia, či oprávnené dôvody na strane mesta Bardejov prevažujú nad oprávnenými dôvodmi dotknutej osoby.
Dotknutá osoba má právo získať osobné údaje, ktoré sa jej týkajú a ktoré poskytla mestu Bardejov, v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi, ak je to technicky možné. Možnosť prenositeľnosti sa individuálne posúdi v každom prípade.
Právo na prenosnosť sa nevzťahuje na spracúvanie osobných údajov nevyhnutné na splnenie úlohy realizovanej vo verejnom záujme alebo pri výkone verejnej moci v rámci originálnych kompetencií alebo preneseného výkonu štátnej správy zverenej mestu Bardejov, ako prevádzkovateľovi.
uskutočňuje za účelom splnenia úlohy realizovanej vo verejnom záujme alebo pri výkone verejnej moci v rámci originálnych kompetencií alebo preneseného výkonu štátnej správy zverenej mestu Bardejov, ako prevádzkovateľovi,
Profilovanie mesto Bardejov nevykonáva.
Právo na neuplatňovanie rozhodovania založeného na automatizovanom individuálnom rozhodovaní vrátane profilovania sa v podmienkach mesta Bardejov neuplatňuje; mesto Bardejov nevykonáva spracúvanie založené na automatizovanom individuálnom rozhodovaní a nevykonáva ani profilovanie.
Predmetné práva (resp. aj bližšie informácie ohľadom ochrany osobných údajov v podmienkach prevádzkovateľa) si dotknutá osoba môže uplatniť:
písomne doručením žiadosti osobne do podateľne alebo poštou na adresu: Mesto Bardejov, Radničné námestie 16, 085 01 Bardejov
elektronicky na e-mailovej adrese zodpovedna_osoba@bardejov.sk
telefonicky na telefónnom čísle 054/4862 113
osobne u zodpovednej osoby na Mestskom úrade Bardejov, Radničné námestie 16, 085 01 Bardejov
Ak vzniknú oprávnené pochybnosti o totožnosti dotknutej osoby, ktorá si uplatnila svoje práva, mesto Bardejov je oprávnené vykonať overenie jej totožnosti, napríklad vyžiadaním si dodatočných informácií, jej predvolaním, ak je to účelné a overením dokladu jej totožnosti alebo iným vhodným spôsobom.
si dotknutá osoba uplatní opakované žiadosti o prístup k osobným údajom, za poskytnutie ďalších kópií osobných údajov je mesto Bardejov v súlade s GDPR a zákonom o ochrane osobných údajov oprávnené účtovať primeraný poplatok zodpovedajúci administratívnym nákladom,
žiadosť dotknutej osoby je zjavne neopodstatnená alebo neprimeraná najmä pre jej opakujúcu sa povahu, mesto Bardejov je oprávnené od dotknutej osoby požadovať primeraný poplatok zohľadňujúci administratívne náklady na poskytnutie informácií alebo na oznámenie alebo na uskutočnenie požadovaného opatrenia, alebo odmietnuť konať na základe žiadosti.
Ak sa dotknutá osoba domnieva, že boli pri spracúvaní osobných údajov mestom Bardejov porušené jej práva, má právo podať na Úrad na ochranu osobných údajov Slovenskej republiky, Hraničná 12, 820 07 Bratislava 27, tel. č.: +421/2/ 3231 3214, e-mail: statny.dozor@pdp.gov, https: //dataprotection.gov.sk sťažnosť, resp. návrh na začatie konania v súlade so zákona o ochrane osobných údajov.
Žiadosť dotknutej osoby - uplatnenie práv
Poučenie k žiadosti dotknutej osoby na uplatnenie jej práv